rlitschk/wikidir huggingface dataset:
Spreißl, aa Spreissl (dt.: Spreißel), is a boarischa Begriff fia schmole Hoizscheidl. Gmoant sei kina damit zwoa vaschidane Sachan. Spreißl san oanaseits a bestimmte Foam vu Feiahoiz, dej wo ma heanimmt, um an Ofa oda an Kamin zum ooschian. Spreißl wean noamalaweis mit am Hogg vu am gressan Scheidl Hoiz ogspajtn. Ma kon owa a Bredl oda Leistn in kuaze Stickl schneidn. Zum ooschian legt ma zeascht a Schicht leicht brennboas Zeich in Ofa. Des konn a Fetzn Zeidung, a laare Babbadeckl-Schachtl oda a Ladung oide Daschndejchl aus Babia sei. Anstatt Babia ko' ma an Ozinda oda nu kleanare Hoizstickl nema. Oom draaf legt ma dann d'Spreißl und dou draaf as eingdliche Feiahoiz. Ob ma de groußn Scheidl glei mit neilegt oda d'Spreißl zeascht oobrenna lòut, dòu driiwa gitt s vaschiidne Oosichtn. Spreißl sogt ma manchaoats aa zu dene kloana Hoizspaan, wo ma se beim Aawan mit Hoiz in n Finga sticht. Andanoats sagt ma dazou Schiefing, Spei, Spiiß oda Spoo. Wen ma si an Spreißl unta de Haut sticht, nacha sogd ma: "ma hod si an Schiefing eizogn". Hoizscheidl Schiefing
Geddinnen findn si in vuin Mithologien. Se repräsentiern vaschiedane Aspekte vom Lebm und vom Geist. Am weidastn in da Menschheitsgschicht zruckvafoign lossd si de Vorstellung vo oana Muadageddin. Ois Muada Eadn hod si mit da neolithischn Revolution zua Sesshoftikeit a bsundare Bedeitung fia de Menschn griagt. Ois Grosse Muada (Magna Mater) is no bis vor 10.000 Joar oigmoa vaehrt worn.
Mondkaiwal, aa Mondkaiwe oda Mondkoib, woa friara de Bezeichnung fia Missgebuatn vo Rindviechan und ondan Hausviechan, sowia aa vo Menschn (aa Mondkind). Des kimmt davo, dass im Voiksglaam in Eiropa de Osicht friara weit vabroadd woa, dass soichane Missbuidungen duachn schädlichn Einfluss vom Mond entsteh kina. Da Shakespeare losst en missbuidtn Deana (Caliban) in Da Sturm (The Tempest) ois mooncalf (Mondkaiwe) bezeichna. H.G. Wells losst in seim Zukumfts-Roman (Science Fiction) vo 1901 "The First Men in the Moon" ("De easchtn Menschn afm Mond") Mondkaiwen auftretn. In de Harry Potter Gschichtn san Mondkaiwen scheie, blossgraue Rindviecha, de wo nua ob und zua ba Voimond aftauchn und in Troadfejdan eanan Poorungsdanz affian. Da suibane Mist vo de Mondkaiwal guit ois magisches Pflanznwuchsmiddl. In da Umgangssproch wead Mondkaiwe ois Synonym fia Depp bzw. Hintawaidla gnutzt. Seit Mai 2006 erscheint in Berlin a Behindatnzeidung mitm Titl Mondkalb, wo dea Begriff ironisch afgnumma wead. Da Dichta Christian Morgenstern hod en Begriff in seine Goignliadln vawendt, ebba im Gedicht Das aesthetische Wiesel. Das aesthetische Wiesel Ein Wiesel saß auf einem Kiesel inmitten Bachgeriesel. Wißt ihr, weshalb? Das Mondkalb verriet es mir im Stillen: Das raffinier- te Tier tat’s um des Reimes Willen. Mondgsicht Gmoadepp Harry-Potter-Wiki: Mondkalb
Skaten stähd fia: Inlineskaten Skating-Technik (Schlittschuahschritt) beim Schilanglauf, Roischilauf usw. Skateboarding Streetboarding Slalomskaten Eis-Skaten (Schlittschuahlaufen), schaug Eislauf Skat-Spuin (a Kortnspui) Schau aa Skating
Riatz( hoachdeitsch: Rietz) isch a Dorf im Tiroaler Oaberlond, 4 km weschtlich vu Telfs und 28 km estlich vu Imst.Riatz isch im Bezirk Imst, im Bundesland Tiroal und hat 2070 Einwohner. D´Nochborgmoana vu Riatz sein Stoms, Pfoffenhofen, Ouberhofen, Talfs und Miaming. In Riatz werd die oberlander Mundart greidet, ober s`Riatzerische hot a Elemente vum Etztoler Dialekt("ho" oader "hennerupfe"). In Riatz isch a Volksschual, a SPAR Morkt und vile Gostheiser. Dr Nom Riatz kimmt vem illyrischen Rytsch, wos soa vil wia Mugl odr Higel hoasst. Ruatz liegt af am Bochkeigel vem Riatzer Boch und hot 5 Ortstoaler: Dorf, Unterdorf, Wegschoad, Dirre und Holzleiten. Geschichte vu Riatz Riatz hot im Hoachmittlolter zur Grofschoft Hechebarg kert und isch um 1260 zu Tiroal kemen. Seitdem hots d´Gschicht vu Tiroal ket.
fVorlage:Infobox Fluss/NACHWEISE_aus De Doana, aa Donau is noch da Wolga da zwoatlängste Strom in Eiropa. Offiziej fangts bei Donaueschingen in Bodn-Wiattmbeag o, wo's a gfosste Quejn gibt und de Brigach und de Breg zammakema. De Doana kimmt ba Uim af Bayern und hinta Bossa af Östareich. S naxte Land is de Slowakei, danoch Ungarn, Krowozien und Serbien. In Rumänien is de Doana de Grenz zu Buigarien, Moldawien und zua Ukraine, bevoas im rumänischn und ukrainischn Doanadelta ins Schwoaze Mea mindt. De Doana fliasst duach 6 Stootn, Deitschland, Östareich, de Slowakei, Ungarn, Serbien und Rumänien. Fia weidane via Stootn, Krowozien, Buigarien, Moidowien und Ukraine is s a Grenzfluss. Insgsamt san 1071 Kilometa oisdann 37 % vom Valauf vo da Doana Stootsgrenzn. S wead ognumma, dass da Nama Doana sein Uasprung in da kejtischn Sproch hod, de wo amoi am Obalauf glebt ham. Belegt san dona-aw fia diafs Wossa und Do-avv fia zwoa Wossa, wos si af de zwoa Quejfliss beziagn kennt. De konstuiate indogermanische Wuazl hoasst *danu ‚Fluss‘ konstruiad. Bis zan End vo da Antike hod de Doana zwoa Nama ghobt: Ister, lateinisch Hister, griech. ῎Iστρος Istros wor de Bezeichnung fian Untalauf, Doana (Danuvius) hod da Obalauf ghoassn. Domois wor da
Georg Hauberrisser, ob 1901 Georg Ritter von Hauberrisser, (* 19. Meaz 1841 z Graz; † 17. Mai 1922 z Minga) wor a bayrischa und estareichischa Architekt. Da Hauberrisser hod z Minga, z Wean und z Berlin Architektur studiat. 1866 hoda si ois Architekt z Minga niadaglossn. Sei bedeitendsdas Weak is dees neigotische Neie Mingara Rathaus. Weidane wichtige Weake san dees Neie Rathaus vo Kaufbeiren (1879 bis 1881), dees Neie Rathaus vo (1885 bis 1887) sowia vo Saarbrücken (1897 bis 1900). 1887 bis 1890 hoda de schlossoartige Villa Holdereggen z Lindau im Bodensee baut. Bedeidande sakrale Bautn vo eam san de Herz-Jesu-Kiacha in seina Hoamatstod Graz (1881 bis 1891) und de neigotische Paulskiacha z Minga (1892 bis 1906). Ebmfois im Historismus-Stui hoda fian Deitschn Ordn de Burg Bouzov z Mearen (domois Österreich-Ungarn, heit Tschechei) umbaut. Rathaus Kaufbeiren Neies Rathaus, Wiesbaden Neies Rathaus, Minga Dees Saarbrücka Rathaus eainnad ons Neie Mingara Rathaus Herz-Jesu-Kiacha, Graz St. Paul, Minga Oscar Doering: Zwei Münchener Baukünstler. Gabriel von Seidl, Georg von Hauberrisser. Allgemeine Vereinigung für Christliche Kunst, Minga 1924. Egon Guggemoos: Das Hauberrisser-Rathaus in Kaufbeuren. Verkehrsverein Kaufbeuren, Kaufbeuren 2004, ISBN 3-934509-46-0. Georg Hauberrisser: Das neue Rathhaus in München. Autotypie-Verlag, Minga 1883. Brigitte Huber: Das Neue Rathaus
S Mondgsicht oda da Mo im Mond is a Voiksglaam, en Mond z personifizian, dea wo friara - seit Menschngedenkn - grosse Vabroadung ghobt hod. Ba Voimond siagt ma vo da Eadn aus helle und dunkle Fleckn im Mond. In de Fleckn ko ma a menschlichs Gsicht einiintapretian. Af vuin Buidan wead da Mond deswegn mit an Gsicht dorgstejt (genau so wia de Sun). Seit jehea vazejn si Menschn aus oin Ländan Gschichtn vom Mo im Mond. De moastn Gschichtn handln vo Vabrechan, de wo afn Mond vabannt worn san. In da mittloidalichn christlichn Tradition hod ma ognumma, dass des da Kain warad. De Wissnschoft vo da Neizeit hod zeascht glabt, dass de dunklen Flächn, de wo s Gsicht buidn, Meare san. Nochm heitign Stand vo da Forschung is des Mondgesicht duach Katastrophen in da Mondgschicht entstondn. Vor oim duach Eischlog-Krata vo Himmeskeapan und duach de Sunreflexion afgrund vo de Unebmheitn. Es wean aa no ondane Figurn in an Mond einephantasiat: a Hos, a Frau etc. De Chinesn seng an Hosn im Mond Westafrikana seng a Krokodui im Mond (de Hosnohrn wean zum Mai) De Südafrikana seng a Frau mit Brennhoiz am Buggl A boarische Bezeichnung fia "Smileys" is "Mondgsichta"
Turau (aa Turow; weißrussisch: Тураў; russisch: Turov; litauisch: Turava) is a Stod im Süden vo Weißrussland am Fluss Prypjat bei Schitkawitschy im Woblast (Beziak) Homel. Des Gebiet gheat zu de Prypjazsümpf (Polesien), des wos des gresste Sumpfgebiet vo Eiropa is. Turau is de oide Hauptstod vo de slawischn Dregowitschn und is da Legendn noch vom Herzog Tur gründt wuan. Noch aundara Aunsicht kennt Tur owa aa vo da slawischn Bezeichnung fia Auerochs kumma. Des Fluss-System vom Prypjat iwan Dnejpr zum Schwoazn Meer woa aa a wichtige Streckn von de Wikinger aufm Weg noch Konstantinopel. Um 900 is Turau unta de Herrschoft vo de Rjurikiden vom Kiewer Rus kumma und is 1054 Residenz vom Teufiaschtntum Turow-Pinsk wuan, des wos 1319 an Litauen gfoin is. 1005 is Turau da easchte remische-katholische Bischofssitz im heitign Weißrussland wuan. Ana vo de easchtn Bischöf vo da orthodoxn Kiachn woa da Kyrill von Turau. 1502 und 1521 is Turau vo de Tataren plündat wuan; im 17. Joahundat is im Valauf vo de Kriag mit Moskau zua Klastod owegsunkn. Zaprudnik, Jan: Historical Dictionary of Belarus. — Lamham. — London: Scarecrow Press, 1998.— 338 p. ISBN 0-8108-3449-9. Commons: Turau – Sammlung vo Buidl, Videos und Audiodateien 52.06944444444427.735277777778Koordinaten: 52°
Da Beziak Möck liegt westli vo da niadaestareichischn Landeshauptstod St. Pödn und umfossd Gebiete im Woidviadl neadli vo da Donau und im Mostviadl sidli vo da Donau. Da Beziak Möck is 1896 aus Täun vo de Beziak Scheibbs, Beziak Aumstedn und Beziak St. Pödn-Laund büdt wuan. 1939 is a Grosstäu vom aufglossanan Beziak Pöggstoi dazuakumma. Da Beziak Möck gliedad se in 40 Gmoandn, drunta via Städt und 27 Moaktgmoandn. In Klomman stenga de Eihwohnazoihn vo 1. Jenna 2023. Statistik Austria – Bevölkerung zu Jahresbeginn nach administrativen Gebietseinheiten (Bundesländer, NUTS-Regionen, Bezirke, Gemeinden) 2002 bis 2023 (Gebietsstand 1.1.2023) (ODS) Ausstellung Der Bezirk Melk: Alte Ansichten und Bücher (2003)@1@2Vorlage:Toter Link/www.noe.gv.at (Seite nicht mehr abrufbar; Suche in Webarchiven) (PDF-Datei; 4,49 MB)
Der Almrausch (Rhododendron hirsutum) isch a pekånnte hólzige Gepirgspflånz aus der Familie va die „Erikagewächse“, mit roate Pluah, pis zu 1 m hoach. Wåchst gern af kålchreiche Bédn in der Krummholzzóne, åber aa in liachte Walder. In die Fachpiacher wert sie óft als „Bewimperte Alpenrose“ pezeichnt, terf åber nét mit der Ålpmrós (aa Ålbroas, Tonderpuschn, Tonderpliar, Doaswaltstaudn, „Rostrote Alpenrose“) verwéchslt wern, dé liĕber af saure Bédn isch und koane Håår af die Plattlen håt. Der Ålmrausch håt aa hellere Pluah wia die „Alpmrós“ unt die Plattlen sein af der Unterseitn grean. Xaver Finkenzeller, Jürke Grau: Alpenblumen. Erkennen und bestimmen (= Steinbachs Naturführer). Mosaik, München 2002, ISBN 3-576-11482-3. Manfred A. Fischer, Wolfgang Adler, Karl Oswald: Exkursionsflora für Österreich, Liechtenstein und Südtirol. 2., verbesserte und erweiterte Auflage. Land Oberösterreich, Biologiezentrum der Oberösterreichischen Landesmuseen, Linz 2005, ISBN 3-85474-140-5. Ruprecht Düll, Herfried Kutzelnigg: Taschenlexikon der Pflanzen Deutschlands und angrenzender Länder. Die häufigsten mitteleuropäischen Arten im Porträt. 7., korrigierte und erweiterte Auflage. Quelle & Meyer, Wiebelsheim 2011, ISBN 978-3-494-01424-1. Bruno P. Kremer: Strauchgehölze. Niedernhausen, 2002. ISBN 3-576-11478-5. Commons: Almrausch (Rhododendron hirsutum) – Oibum mit Buidl, Videos und Audiodateien hirsutum L., Bewimperte Alpenrose& Informationa za Almrausch bei FloraWeb.de Almrausch bei BiolFlor der Datenbank biologisch-ökologischer Merkmale der
Die Antóniusgglógg isch a Gåttung aus der Familie va die „Hahnenfußgewächse”. Der Nåmen isch in Sidtiról in Verwéndung, in a Toal Órte sågg man aa Tonig - Gglógg, wås as gleiche pedaitet. Es këinnen dermit verschiedne Årtn gmoant sein, normalerweis Aquilegia atrata unt Aquilegia vulgaris. Der Pluah håt an eignårtige Fórm, wås leicht zu derkénnen isch.
Mit Augnstécher (Libelln, Odonata) pezeichnet man a Gruppm va groaße, fårbige Insektn mit vier durchsichtige, steife Fliegl unt groaße Nétzaugn. Der Rumpf håt óft a gwisse Éhnlichkeit mit an Hubschrauber. Man sigg sie oft in der Nächnt van Wåsser. Sie kénnen in der Luft steahn bleibm unt aa hinterschi (rückwärts) fliachn. Sie sein Raber unt kénnen in Flug Insektn fången. Aa währet der Påårung kénnen sie fliachn (Tandemposizión). Zuasätzlich zun Geschlechtsorgan (gånz hintn) håt as Mandl aa nó an Spermienträger afn zweitn Åpschnitt van Hintertoal. Va zem nimmp as Weibele de Spermien. Aus de Ggoggelen kimmp as Jugntstadium auser (Nymphe), aus der Nymphe wert as ausgwåxne Insekt. Die Augnstécher ghearn van sem her zu de Insektn dé koa vóllkómmene Vawåndlung håbm. In der Insektnkunde sein de Libelln afn Rång van an Órdnung. Es gip weltweit pa de 5000 Årtn va Augnstécher, in Európa lei a pår Dutznt. Die Wissnschåftler unterscheidn zwoa Gruppm Unterórdnungen), Groaßlibelln unt de zårtern Kloanlibelln. Der Nåmen isch in mehrere deitsche Dialekte pekånnt unt sóll dåher kémmen, dass dé Insektn óftramål in de Lait in de Augn fliachn. A Toal Wissnschåfler sågn, sel stimmp nét, åndre moanen, ass dé Insektn de glénzign Augn fir Wåsser håltn unt
Der Eabam (Siidtiroler Dialekt; hoachtaitsch Efeu) isch a Pflånz, wås af die Pam, af die Mauern unt af die Knotn aufi kråbblt, zun Toal iber 10 Meter hoach, aa in Wålt afn Pódn manånt. Er pliaht ersch in Hérbst; in Winter pleip er grean. Die Pluah entwicklen sich zu schwårze Kugelen. Der Eabam isch a scheane Ziarpflanz; pa die åltn Griachn unt Rémer håt er kultische Pedeitung ghåp. Er wåchst mehr oder weaniger in gånz Europa. Die Pezeichnung geaht zrugg af ålthoachtaitsch ebah / ebahboum. Heitzutåg hoaßt man en meistns Efai.
Hegedechs, aa Hegedex isch in der Gégnt va Poazn die Pezeichnung fir an Reptil. In Tiról gip’s mindigschtns zwoa Årtn dervón: die „Zauneidechse“ unt die „Mauereidechse“. Dè zwoa ghearn aa zu zwoa verschiedne Gåttungen, Lacerta unt Podarcis. Die erschte kimmp in Sidtiról nét vór. Iberhaup isch as Areal va der Zaun-Hegedex mehr nérdlich unt aa greßer, aber es iberschneidet sich toalweis mit dén va der åndern Årt. In die Tiróler Mundårt-Wérterpiacher wert nét zwischn dé zwoa unterschiedn. Die lokaln Pezeichnungen Hegedexe, Hejredex, Ejgerhexe, Egerex, Negerhexe, Hewedex, Wejgadaxl, Håradaxl, Hadaxl unt åndre geahn óffnsichtlich ålle af ålthoachtaitsch „egidechsa“ zrugg. Die Mandlen va die poadn Årtn sein leicht zu unterscheidn, weil sie pa der Zaun-Hegedex grean unt pa der Mauer-Hegedex praun sein. Die Léng isch pa poade Årtn mehr óder weaniger gleich. Die Mauer-Hegedex håt in Lébmsraum haupsächlich af unt in sunnige Mauern unt Knótn (=Felsen). Die Zaun-Hegedex isch nét só anspruchsvóll in der Hinsicht. Hegedexn håltn sich gern in der Sunn auf, weil sie koan oagne Kérperwérm håbm. Sie légn woache Ggoggelen. Wenn man sie pan Schwånz påckt, låssn sie’n åpréchn unt machen sich óhne dervón; er wåxt wieder nåch. Va der Hegedex unterscheidet man in Sidtiról die Groanz, dé wesntlich
Die Groanz, Gruĕnz, Gruanze oder Groanzn (je nåch Lokaldialekt in Sidtiról oder Tiról, hoachtaitsch Smaragdeidechse; Lacerta bilineata) isch a Reptil mit vier Haxn unt éhnlich wia die Hegedex, åber pis iber 35 Zantimeta lång. Die Groanz håt an greanen Ruggn unt an geln Pauch. Die Mandlen håm pa der Påårungszeit unterseits an hellplaun Håls. På der Påårung hébm die Mandlen die Weibelen mit die Zéhn fescht. Die 5 pis 20 Oa (guat 1,5 cm) wern in an Lóch in Pódn åglégg. Ersch nåch 2 pis 3 Mónat kémmen die Jungen auser. Die Groanz håltet sich af tuckne Héng mit Staudn auf, isch guat tarnt unt verschwintet schnell, wenn man gleimer zuĕi geaht. In Unterschied zu der Hegedex kraxlt sie nét gern af Knótn (Felsen) óder Påmståmmen aufi. Friaher isch es genua gwésn, wénn man Groanz mit Smaragdeidechse ibersétzt håt. Nuire Studien håm zun Ergébnis gfiahrt, dass die „Smaragdeidechse“ in Európa in zwoa Årtn aufzutoaln isch, in a weschtlicher unt an éschtlicher. Es isch ånzunémmen, dass in Sidtiról die weschtliche Årt (Lacerta bilineata) lép, wia’s aa in greschtn Toal va Italien isch, weiters in Frånkreich, Óscht- unt Nórd-Spanien, inslhåft in Taischlånt. Åp Éschtreich unt Görz isch as Areal va der éschtlichn
Mit Wutwut oder Witwit isch in gewisse Orte in Siidtirol a Vogl gmoant, der pis 28 cm lång werd, in Kärntn sågg man Wuute. Er håt an langen Schnåbl unt åfn Grint an Tschaup drauf. Die Fliegl sein schwarz - weiß gstroaft. Fréssn tuat er Insektn unt Wirm. Af hoachtaitsch hoaßt er Wiedehopf, der dialektale Nåmen kimp va sein Ruaf, er tuat wutwutwut oder pupupu.
Die Grail oder der Glair / Gleyr (je nåchn lokaln Dialekt in Siidtirol) isch a Någer (Familie Bilche), oberseits silbergrau, a pissl kleaner wia an Oachkatzl, mit an puschign lången Schwoaf unt långe Håår af der Schnauz. Mit ihmene groaßn Augn schaugn sie gånz simpatisch unt unschuldig aus. Die Greiln fréssn Obst, Weimer (Traubm) unt Nussn unt sein déswégn pa die Pauern nét peliap; sie mégn åber aa Schwammlen, Vógloa, Nussn unt verschiedne Såmen, Insektn unt går kloane Végl. Sie kénnen guat kraxlen unt, sein flingg unt håltn sich in die Feldhittn unt in Unterdåch (Dachpódn) va die Haiser auf. Man kriagg sie nét leicht zu ségn, weil sie nåchtaktiv sein, aber man heart sie in der Nåcht in Unterdåch um só pésser, weil sie klumpern as wia der Taifl. Nåch an Mónat Tragzeit kriagn sie in August / Setémer va 4 pis 11 nåckete Junge. Gfréssn wern die Greiln va die Ailn unt åndere Greifvégl, va die Mårder. Óftramål (manchmal) måcht sich der Méntsch zun Feint. In zache Winter kénnen die Viecher aa zugrunt geahn. Im Volksmund werd oft dr Begriff: "Fett wia a Greil" oder a "Foast wia a Greil" gebraucht. Des kimb doher, dass Greilen bevor sie
[[Kategorie:Ort in der Gespanschaft Lika-Senj]] Lipitze is a Dorf in Krowozien i da Gspanschoft Lika-Senj (Vawoitungsregion vo Krowozien). S'Dorf isch untertoalt in 11 Weiler. S'Dorfbild va Lipitze isch präg fa viele Baurnheif, dei nou erholten sein. Ober earschte urkundlich belegge Zeigniss fa stommen as dem Joar 1638. A weard dr Nomenstog van Kirchnpatroun, Johannes dem Täufer, in 24. Juni in gonzen Dorf gfeiert.
Da Kyrill vo Turau (Weißrussisch: Кіры́ла Ту́раўскі, Kiryla Turauski, * um 1130; † um 1182) woa a Bischof und Heuliga vo da christlich-orthodoxn Kiachn. Ea woa ana vo de easchtn und wichtigstn weißrussischn Theologn. Sei Lem hoda in da südweißrussischn Stod Turau vabrocht. Am 28. Aprü gibts eam z Ehrn an Feiadog. Da Kyrill is in ana reichn Famülie aufgwochsn und hod a sehr guade Eaziehung kriagt, woascheinlich duach griechische Lehra. Scho ois junga Mau is a ins Klosta gaunga und hod sehr asketisch glebt. Um 1169 is a Bischof vo Turau wuan. Da Kyrill vo Turau woa ana vo de easchtn und wichtigstn Schriftstöla aus da weißrussischn Friahzeit. Ea hod Gebete, Gedichte, Liada und Obhaundlungen za christlich-orthodoxn Themen vafosst. Simon Franklin: Sermons and Rhetoric of Kievan Rus, Harvard Library of Early Ukrainian Literature. Distributed by Harvard University Press for the Ukrainian Research Institute of Harvard University, 1991 Spiritual Writings of St Cyril of Turaŭ (Memento vom 4. Fewer 2007 im Internet Archive)
A Steggnpfead ohean?/i is a Spuizeig, wo aus an Steggn und an Schädl vo an Pfeadl bsteht. In iwatroganen Sinn bedeidts so vui wia Liabhobarei. Im Englischn hoassts hobby horse oda kuaz hobby. Davo kimmt des neideitsche „Hobby“. Steggnpfeadl ois Kindaspuizeig san scho im Middloida bekonnt gwen. S Steggnpfead ois Liabhobarei (Hobby) is eascht 1763 duach de Romaniwasetzung vo „Tristram Shandy“ vo Laurence Sterne in Vawendung kema. Oidboarischa Silvestabrauch: Im oidn Minga san de Buama vamummt und ogmoit af Steggnpfeadln zan Neijoarwinschn griddn. Nochn Obsinga vo Liadln und Afsogn vo Versln hams nacha Wiascht, Fleisch und Siassigkeitn eighoamst. S Steggnpfeadreidn is a Brauch, wo in da niadasaxischn Stod Osnabrück ans Ende vom Dreissgjaarign Kriag eainnan duat. De Schimmereida im Ermland: Im Ermland gibts an Brauch, dass am Heilign Omd da "Höllge Chröst" (Weihnochtsmo) mitm Schimmereida af an Steggpfead, am Storch aus Hoiz und am Mohrn im Gfoige de Familien besuacht. Wintaaustreibm mit Steggnpfeadln: Ba Umzig in da Foschoingszeit kema aa imma wieda Steggnpfeadl zum Einsotz. Narrischa Oskar: S "Närrische Steckenpferd" is a karnevalistischa Preis vo da Prinzengarde der Stadt Krefeld 1914 e.V., wo jeds Joar an Prominente valiehn wead. Da Preis is a echts Steggnpfeadl. An Guiness Wejdrekord im Steggnpfead-Quadrille-Reidn
S Industrieviadl (Viadl untan Weanawoid) is da südestliche Teu vo Nidaestareich. De Noadgrenz zan Weiviadl (Viadl untan Manhartsberg) reicht vo da Landesgrenz bei Hainburg bis noch Wean. De Westgrenz zan Mostviadl geht entlaung vo da Thermenlinie und vo de Auslaifa vom Weanawoid Richtung Süden. De südliche Grenz geht entlang vo an Gebiagskaum zua Steiamoak. De Ostgrenz zan Burgnland büdn des Rosaliengebiag, de Leitha und des Leithagebiag. Des Industrieviadl is 4.186 km² groß, des san 21,8% vo da Flächn vo Niadaestareich. De Beziak vom Industrieviadl Weana Neistod (Statutarstod) Neinkirchn Weana Neistod-Land Badn Medling Bruck aun da Leitha Wean-Umgebung Des Industrieviadl umfosst 14 Grichtsbeziak, 170 Gmeindn und 385 Katastralgmeindn. Industrieviertel-Museum@1@2Vorlage:Toter Link/www.wiener-neustadt.at (Seite nicht mehr abrufbar; Suche in Webarchiven) Haamseitn vom regionaln Entwicklungsvabaund Industrieviadl
Is Weinviadl oda Weiviadl, aa Viadl untan Manhartsbeag liegd im Noadostn vo Niedaestareich. In Nauman gibds scho seit meah wia 100 Joa und ea stimmd no imma:ias Weinviadl is des gressde Weinbaugebiet vo Estareich. Is Weinviadl gliedad se in de Beziak Gänsandorf, Hollabrunn, Korneiburg und Mistlboch. Aa da Grichtsbeziak Kiachberg am Wagram van Beziak Tuin, sowia klaanare Teu vo de Beziak Horn, Krems-Land und Wean-Umgebung lieng im Weinviadl. Hermann Maurer: Einführung in die Vor- und Frühgeschichte des niederösterreichischen Weinviertels.In: Mannus. 32, Bonn 1989, S. 26–76. Antonín Bartoněk, Bohuslav Benes, Wolfgang Müller-Funk, Wolfgang Müller- Funk: Kulturführer Waldviertel, Weinviertel, Südmähren. Deuticke, Wien 1993, ISBN 978-3-216-30043-0. Alfred Komarek: Tauchgänge im grünen Meer. Kremayr & Scheriau, Wien 1998, ISBN 3-218-00641-4. Franz K. Obendorfer, Franz Obendorfer: Das andere Weinviertel. Eigenverlag, Mistelbach 2010, ISBN 978-3-200-01807-5. Commons: Weiviadl – Sammlung vo Buidl, Videos und Audiodateien www.weinviertel.at www.weinviertel.net www.bernsteinstrasse.net www.weinstrasse-weinviertel.at
Starez Siluan (* 1866 im Kirchdorf Schowskoje, Kraas Lebedin im Oblast Tambow; † 24. Septemba 1938 am Berg Athos, Griachaland), mit biagalichn Nauman Simeon Iwanowitsch Antonow, woa ana vo de bekauntastn russischn Mönche und Mystika vo da Orthodoxn Kiachn vom letztn Joahundat. In Minga gibts a Kapön, de wos eam gweicht is und de wos zua rumänisch-orthodoxn Kiachn gheat. Da Siluan is in ana russischn Bauanfamülie zua Wöd kumma. Nochn Militärdienst is a 1892 ins Panteleimonklosta aufn Berg Athos eitretn. Da Siluan hod sehr zruckzong glebt und is eascht noch seim Tod bekaunt wuan. Heit güt a ois Heuliga vom Herznsgebet. Seine mystischen Schriftn wean vo vün Menschn glesn, de wos s Jesusgebet pflegn. Manfred Baumotte (Hrsg.): Starez Siluan: Mystische Schriften, Zürich/Düsseldorf 1999, ISBN 3-545-20321-2 Starez Siluan - Mönch vom Berg Athos. Sein Leben und seine Lehre, Düsseldorf 2007, Patmos-Verlag, ISBN 978-3-491-71316-1 Vgl. Manfred Baumotte (Hrsg.): Starez Siluan: Mystische Schriften, Zürich/Düsseldorf 1999, ISBN 3-545-20321-2, Einleitung. Literatur von und über Siluan im Katalog der Deutschen Nationalbibliothek Siluan. In: Biographisch-Bibliographisches Kirchenlexikon (BBKL). Kapelle des Heiligen Siluan des Athoniten Textsammlung von und über Staerz Silluan in verschiedenen Sprachen Artikel bei Orthodoxwiki